
RĂSCOALA SEIMENILOR 


IN POTRIVA LUI 


MATEIU BASARAB 


DE 
N. IORGA 


Membru al Academiei Române. 


Sedinta dela 5 Noemvrie 1910. 


IL: 


La 27 Maiu st. n. 1653 Mateiu Basarab, incunjurat de o strălucită 
Curte, de boierii săi, bătrâni si tineri, câştigă, prin indärätnicia sa lup- 
tătoare, prin iubirea pe care o inspiră celor cari-l slujiau de atâţia 
ani sau cari crescuşeră si se ridicaserä la dregătorii și la faimă în 
umbra lui, și în sfârșit, prin norocul, prefăcut, de povestitorii timpului 
chiar, într'o minune săvârşită pentru ajutorul dreptului care înăl- 
fase si prelăcuse atâtea biserici întru slava si mărirea lui Dum- 
nezeu, — hotăritoarea luptă dela Finta (1). Dată pentru a se apără, de 
răpedea năvălire a Cazacilor lui Vasile Lupu Târgovistea apropiată (2), 
ea aduse desävârsita sdrobire a oștirii, puternice — Muntenii o socot la 
20.000,—pe care o conduceă vechiul duşman, selos de răsbunare, apoi 
fuga acestuia, îndată, din Moldova însăs, trainica așezare în Scaun a 
lui Gheorghe Stefan, unealta räsplätitoare a lui Mateiu, rătăcirea, care 
eră să fie fără capăt, a Lupului între străini si, ca ultim rezultat, 
pacea, de mult așteptată si dorită mai presus de orice din partea 
Basarabului muntean, care, deşi ridicat prin răsboiu, n'avuse nici- 
odată în gând să înnoească vremile, cuceritoare, dar scump plătite 
şi încheiate printr'o strasnicä nenorocire, ale lui Mihaiu Viteazul, 


(1) Cercetări pe acest câmp de luptă nu sau făcut. O icoană găsită acolo am dat-o 
în Floarea Darurilor, M, şi pe urmă în amândouă ediţiile Istoriei Românilor. 
(2) In veacul al XV-lea se socotiă distanţa la o milă. 

care fusese Domnul si căpitanul de pe vremuri al tânărului boier din 
Brâncoveni. 

Nu treceau însă decât puţine săptămâni după acest triumf si bi- 
ruitorul eră strâmtorat în cămara unde zăceă, de rana căpătată în 
toiul furios al luptei, de aceia chiar cari-l făcuseră să poată răsbi 
pe dușman. Seimenii si däräbantii sau dorobantii «si alte ceate» scot 
tunurile afară din Târgovişte, ca si cum sar fi gândit a bombardà 
cetatea dacă nu li sar plăti cele «câte trei lefi» pe cari le cereau; 
ei pătrund până si acolo, «în casa» bolnavului, care eră un Domn si 
stăpânul lor căruia-i făcuseră jurământ, «îl pedepsesc» cu necuvi- 
intele lor, «se laudă că ei au bătut răsboiul Cazacilor», îi cer, ca 
unuia ce «au îmbătrânit si au ieşit din fire», «să se lacă călugăr», 
și amenință, dacă nu vor fi mulfämiti, că «vor sparge cămara și 
singuri își vor luă». Vistierul si Armașul sunt căutați — unul 
pentrucă ține banii ascunși, iar celălalt pentrucă incearcă a păstră 
rândueala — în chiar aceste «case domnești», cari dăinuesc încă 
în ruinele Curţii innoite de Brâncoveanu, «supt căpătâiul lui (s4c), 
supt paturi, prin poduri, prin cămări, prin lade»; ei sunt prinși, 
despoiati — «desbrăcându-i de haine» — , bătuţi, duși cu această 
ruşine și suferință «afară la câmp», în lunca Ialomiţei, unde aşteaptă 
«ostile», ca pentru o neobişnuită si strașnică judecată, si jărtfiți 
acolo. Ba chiar un bun boier nevinovat, Musceleanul Socol din Cor- 
näteni, ispravnicul clădirilor dela Câmpulung ale acestui Domn de 
o vrâstă cu dânsul, e scotocit la «gazda» lui, unde și el zăceă, poate 
tot de o rană căpătată la Finta, si omorit de una din cetele cari 
intrebuințau această clipă de rupere a tuturor legăturilor de as- 
cultare, datorie si cuviință pentru a se îmbogăţi din jafuri. Doamna 
Elina, buna gospodină, inteleapta inlocuitoare a soțului ei în câr- 
muire si judecată, urmașa lui Radu Calomfirescu, «domnisoara de 
onoare» dela Curtea lui Mihaiu Viteazul (1) si sora învățatului 
Udriste Năsturel, moare de durere în August si e îmmormântată în 
biserica de lângă Curte, fără ca, poate, bâtrânul Domn să o fi putut 
petrece la acest loc de odihnă desăvârșită. 

Mateiu se «vindecă la picior», urmează Cronica, pe care o urmăm 
comentând-o; el «iese la primblare cătră Argeș», --adecă spre Cur- 
tea-de-Arges. La întors află porţile închise de Seimenii săi. La «san- 
țul cel mare» stau tunurile. larăș i se cere să părăsească Scaunul: 
«sau să iasă din țară», mergând la vecinul Răkoczy, aliatul său, «sau 


(1) Generalul P. V. Năsturel, în Revista pentru istorie arheologie și filologie pe 1910, 
vol. XI, p. 38. 

să se călugărească». «Obida» acestei situaţii umilite ţine «trei zile». 
«Si nici pâine nu lăsă să-i aducă, să mănânce din averea lui si din 
toată cinstea Domniei lui.» Mateiu e silit să se răscumpere. Prin 
betii, sgomote de noapte, prigoniri de boieri, ostașii își serbează noua 
biruintä. Domnul sar fi gândit atunci să stârpească acest neam rău 
si fără recunoștință, chemând pe Tătari asupra lor. Și ar fi și inde- 
plinit atunci acea pedeapsă a ostașilor nesupuși care, supt Constantin 
Basarabul, urmaşul lui Mateiu, eră să se încheie cu nimicirea pu- 
terii de apărare a terii. Bunul ocrotitor al supușilor și tovarășilor 
săi de arme fu cruțat însă de această durere din urmă. Stăpânirea 
lui nu se mântui în sânge, prin pedeapsa vinovaţilor si paguba nes- 
fârșită a, ţerii. La 9 Aprilie 1654 el moare, după puţină boală, «ajun- 
gându-l adâncile bătrâneţe» (1). 


Asà scrie logofătul căruia Şerban Cantacuzino îi dăduse sarcina 
de a izvodi o cronieă deplină a Terii-Românesti; acestea sunt știrile 
pe cari le-a aflat el în oarecari însemnări — ca acelea despre lupta 
dela Finta—, ori în amintirile lui însuş. Constantin Căpitanul Filipescu, 
care alcätueste mai târziu o a doua Cronică, dușmană lui Șerban 
Vodă si tuturor Cantacuzinilor, intrebuintänd pe aceasta, n'are nici 
un alt amănunt, afară numai de uciderea, la Fântâna-Tiganului, 
vechiu loc de luptă încă din veacul al XVI-lea, a prinsilor, «robilor» 
moldoveni şi cazaci după Finta, înaintea Agăi turcesc venit în cerce- 
tare (2). Căpitanul cronicar crede că gândul de răsplătire al lui Ma- 
teiu se îndreptă si spre «Ungurii», lui Răkoczy, cari și-ar fi dat mâna 
cu Cazacii ca să treacă supt sabie pe răsvrătitori, dar se poate ca în 
acest adaus să fie înrâurirea celor petrecute pe urmă, când în adevăr 
Ardelenii săvârşiră măcelul răsbunător. 

Cronica săsească a lui Nekesch-Schuller (3) descrie lupta dela 
Finta, aminteşte rana lui Mateiu, care nu-l împiedecă însă— «schadet 
aber ihm nichts» —, urmăreşte împrejurările din Moldova, dar nu 
ştie nimic despre turburările Seimenilor. Ea nu spune nici aceea că 
venirea lui Räk6czy dela Feldioara, unde tinuse dietă în lunie 1653, 
la Braşov în ziua de 15 Iulie ar fi în legătură cu aceste răscoale ale 
pretorienilor Domnului aliat. 


(1) Cronica pomenită a lui Ludescu, Magazinul istoric, IV, p. 327. 

(2) Amănuntul tăierii în șanțuri a 7.000 (!) de Cazaci ce fugiau se află și in povestirea 
lui Kraus (v. mai departe). Si Pavel de Alep vorbește de Cazaci uciși ori dati Turcilor 
pentru galere (trad. Emilia Cioran, pp. 107—8). 

(3) Quellen der Stadt Kronstadt, IV, pp. 236—7. 

Povestirea braşoveană din Chronicon Fuchsio-Lupino-Oltardi- 
num (1) nu cuprinde nimie despre răscoală. Ea are însă o deosebită 
însemnătate prin două știri: una că lui Gheorghe Stefan, de loc din 
părțile Bacăului, i se ziceă Ungurul — «Stephanus Ungur», iar cea- 
laltă că o parte din trupele muntene nau voit să se lupte cu Mol- 
dovenii. Dar despre aceasta mai departe. 

O Cronică foarte amănunţită, a lui Kraus (2), care ştie si de solii 
de taină ale Impăratuiui la Vasile Vodä— Vlădica Makrypodari, care 
pleacă, dela "Tohani, — «ein griechischer Bischoff von Tihany auss 
Ungern, Makri Podori genannt» (3), înfăţişează lucrurile cu totul altfel. 
Cei doi boieri uciși întâiu sunt jertfele lui Mateiu insus. Când 
Gheorghe Stefan aveă să se descurce cu fostul său Domn, întors 
pentru a-l pedepsi, se trimet în ajutorul lui tocmai” acesti sfetnici 
de aproape ai Domniei muntene, Ghinea Vistierul si Radul Armașul— 
i se zice și Spătarul—, cu 2.000 de oameni, cari se aşează, în lupta 
ce urmează, la ariergardă. Pe când noul Ştefan Vodă, cu Ardelenii, 
ştiind ce-l așteaptă, își încoardă toate puterile, Muntenii se poartă 
foarte slab, ceeace aduce retragerea celorlalte trupe si căderea 
lui Nagy, cu multi din «miseii» lui si din Secui, pe când alţii dintre 
Ardeleni trec peste munţi, în neorândueală. Aceasta face pe Mateiu 
să taie pe cei doi boieri, vinovaţi pentru pierderea luptei si ruina 
Ținutului de hotar al Moldovei, pe care Vasile, necruţător, pune să-l 
ardă, — aici în părţile Bacăului si Putnei fiind tocmai averea, moșiile 
foarte întinse ale lui Gheorghe Stefan. Urmează, după cererea Seime- 
nilor, dar nu si de mâna lor chiar, uciderea lui Socol, cun cucernic 
nevinovat boier, care nu-şi aveă părechea în Tara-Româneascä». Mo- 


(1) I, pp. 50—3; ef. povestirea din Cronica lui loan Bethlen, pp. 35—6. 

(2 In Fontes rerum austriacarum, Scriptores. 

(3) 1, p. 197. In 1647 Vasile cereă pentru Iachint Makrypodari, pe care Imperialii il «pre- 
zentaseră» ca un potrivit episcop unit de Usküb, conducerea Bisericii catolice din Prin- 
cipate; Studii si Documente, I-IT, pp. 424--5, No. Xrr. Of. lorga, Istoria Bisericii, 1, p. 407.— 
Autorul știe si de vinul pe care Răkoezy il trimete lui Lupu («2 ungerlander Wein»), de 
florile pe cari soţia lui Răkoezy le dă Saftei lui Gheorghe Stefan, iar aceasta și Doamnei (cf. 
cererea de säminte pe care Doamna Elina o face la Brașov, Brașovul si Românii, pp. 110—1) 
si de obisnuitele vânători domneşti («wie denn die Waida nach Gewonheit mit etlig 
taussent Volek auff die lagt zu ziehen pflegen»; cf. și mărturia lui Bandini, în aceste 
«Anale», XVI). Si pretextul de boală a soţiei pe care-l invoacă Gheorghe Stefan pentru 
a plecă dela Curte e cunoscut scriitorului sas, ca si scrisoarea cu slovă schimbată a 
Liogofătului («mit verzogenen Buchstaben»). Cifra de 20.000 de oameni pentru oastea 
lui Vasile la Finta (16.000 de Cazaci, 4:000 de Moldoveni) e ca în Ludescu, iar, când 
spune că adversarul lui aveă 2.000 de «Meszei», ceeace înseamnă mișei, săraci, ţărani, 
am crede că traduce o dare de seamă românească. 

tivul eră că Seimenii nu puteau trece pe un maidan al lui la Curte, 
iar pretextul: că Moldovenii și Cazaeii nu i-au prădat satele în tre- 
cere. Se dă amănuntul că trupul bietului boier cu maidanul fatal 
a fost aruncat în noroiu gol şi că averile i-au fost prădate. 

Pentru răscoala Seimenilor lămuririle sunt cu totul nouă și vred- 
nice de cea mai mare luare aminte. Ele nu privesc însă faptul chiar, 
împrejurările ridicării ostașilor cu plată, jertfele pe cari ei le făcură, 
prădăciunile pe la casele boierești, amenințarea și jignirea nerusi- 
natä a Domnului, oprirea lui de a întră in cetate, la întoarcerea 
din Argeș, de sigur în toamnă. În aceste rânduri ale lui Krauss se 
cuprinde motivarea militară și politică a turburärilor. A o da 
in întregime, asà cum se poate deslusi din izvoarele ce avem, e 
si ţinta acestui studiu. 


IT. 


Intâiu: de unde vin Seimenii sârbi ? 

In lista de «lafe ce am dat de în Vistierie» pe care o avem în 
româneşte, din mâna Vistierului al doilea, Dumitrachi (1), se înseamnă 
pe rând: Cazacii lui Branefchi, Valeaoschi, Ocesalschi și Cazacii ro- 
mâni ai lui Rästopcea, apoi o seamă de «Cazaci pedestri», «Ungurii» 
lui Mako Gergely Secuiul, Moldovenii lui Mârzea și Anghelachi, cari 
trecurä apoi în Moldova lor si avură un rost în luptele lui Stefan 
Tomsa cu Movilestii (2); Sârbii lui Petco și Necula, beslii sârbi ai 
hotnogului Marco, dräbantii, de sânge tot sârbesc, în parle, căci 
căpeteniile lor sunt, în rândul întâiu, Jivco Roșul, Jiveo Negrul, Mirda 
Ianăș (Ungur ori Sârb din părţile unde elementul sârbesc veniă în 
atingere cu Ungurii), Miclăuș (despre care se poate spune acelaș 
lucru), Nedelco (cu un nume sârbesc), si apoi căpitanul Radul și 
hotnogul Dumitru; urmează «dräbantii dela Poartă», garda, straja 
lui Vodă, de neam nehotărit, apoi cdräbantii unguri» ai lui Thury 
Ferencz, oamenii lui Gaspar Sibrik si ai lui Ivan Brancovici, satârgiii, 
cari par tot străini, tunarii, sichireasii sau căruțașii (3), «ot tunuri», 
cei dela trăsurile domnești, «ot legăne», apoi comișeii, stegarii, croi- 
torul si vraciul. 


(1) Aceste «Anale», XX, pp. 468—9. 

(2) Aceste «Anale», XXXII, pp. 1040 —1. 

(3) Dela seekeres. Se află în româneşte încă din veacul al XV-lea, cum se vede dintr'o 
serisoare slavonă a lui Basarab Vodă Bătrânul, publicată de d-l I. Bogdan, în Relaţiile Terii- 
Românești cu Brașovul, I, p. 117. 

Cazacii cu plată erau peste 3.000, Ungurii, călări, abiă o mie, Mol- 
dovenii, iaräs cavalerie, în suma exactă de 1.452, Sârbii, de toți, 
dacă se iea pentru ei măcar jumătate din dräbanti, cari nu sunt 
decât trabantii de modă germană, trecuţi si în Ardeal, peste 4.600, 
1.648 fiind cu siguranță Sârbi, neamestecati cu alte neamuri. La 
1600 se socotiau 2.000 de Cazaci, 1.200 de Moldoveni, 1.300 de Sârbi 
călări, 1.200 de trabanti unguri, afară de 6.000 de Români pedeștri (1). 
In Ardeal Mihaiu voiă să lase la plecarea-i în Moldova 3.000 de Sârbi 
călări, 1.500 de Moldoveni, afară de Secui (2). Dar, când trecuse 
munţii, el n'aveă decât 1.100 de călări unguri, 1.000 de pedeștri al 
căror neam nu se arată si 23.000 de lefegii, în cari intră Sârbii 
cu Cazacii si Moldovenii (3), pe lângă 8.000 (?) de «haiduci liberi». 


De unde-i luase Mihaiu pe Sârbii lui? Ştim că răsboiul ferilor dela 
Dunăre cu Turcii fu pregătit de o mare răscoală a Sârbilor, cari pe 
încetul se aşezaseră în părţile bänätene: un Toader Vlädica, un Do- 
chian («Docianus Thrax») se aflau în fruntea lor, si ei sävârsirä pe la 
Becicherec isprăvi însemnate împotriva Turcilor Pasei din Timișoara. 
In fruntea, lor stăteă noul Ban pus de Sigismund Băthory, în amintirea 
celor de Severin, Sârbul Gheorghe Palatici, din Lugos: ei aclamă pe 
tânărul principe ardelean ca Despot sau Craiu si primesc dela el un 
steag de luptă (4). Un Ioan din Lugos (Lugassy), un Petru «Maysocz», 
un alt loan («Ioannes quidam») se deosebesc în aceste ciocniri, ina- 
inte ca Sigismund insus să se fi declarat pentru creștini (5). Un 
Mihaiu Vaida merge dela Palatici pentru a smomi şi altă sârbime. 
După luarea Becicherecului, voinici de aceștia, cu sete de răsbu- 
nare, si mai ales cu dor de leafä si nădejde de pradă, se grămă- 
desc în oastea «desrobirii». Până la Panciova tot ţinutul se smulge 
de supt ascultarea turcească. Pașa de Timișoara e bătut de două ori, 
fiul său ucis, Băthory e chemat ca un Craiu al Ardealului si Sârbilor(6). 
La 13 Iunie 1593, Ardeleanul e salutat, din «tabără», de Banul Sava, 
de Velimirovici («Velimironich») şi de Teodor Vlădica, «in numele 
tuturor cnejilor si a intregii natii a Sârbilor creștini». Un Iancu 


(1) Hurmuzaki, XII, p. 780; cf. p. 830. 

(2) Zbid., p. 831. 

(3) Zbid., IT, p. 431. 

(4) Wolfgang Bethlen, III, pp. 181—5. 

(6) Ibid., p. 224 si urm. 

(6) «Splendido et Serenissimo Transsylvaniae et Rasciae regi, Sigismundo, Moldaviae 
et Transalpinae glorioso Vayvodae, domino nostro gratiosissimo; 4bid., p. 232. 

«Halbur» ucide în luptă dreaptă pe Aga din Vârset, Palatici iea 
Făgetul (1). Ei cer ajutorul lui Stefan Băthory de Ecséd si al veci- 
nilor, când se văd strimtorati. Lângă Becicherec se bat cu Hasan 
al Timişoarei, având deci cu sine si Unguri si Români din acele 
părți. Inlrângerea lor fu grozavă. «In acea zise păreă că a perit, 
nu numai nădejdea şi norocul Sârbilor, ci si chiar numele lor(2).» 


Cei ce nu fură uciși sau robiți aveau unde să lugă. Mihaiu îi 
primi cu brațele deschise. Si nu numai pe acești Sârbi bănăţeni, 
din părțile creștine. Unul din cei mai vestiți căpitani ai lui, Baba- 
Novac, pe care Ungurii îl arseră pe urmă, eră dintre Sârbii cari se 
alipiră mai pe urmă la aceștia, venind însă din părţile de peste 
Dunăre, dar mai ales de prin Bosnia, până unde răsbătuse faima 
acestuilalt Craiu luptător al creştinilor. Deli-Marcu, altă căpetenie, 
alergase la el tocmai din Ragusa, si el apără la începutul anului 
1595, fiind si rănit într'o ciocnire cu Turcii, Craiova si tot Banatul (3). 
In 1598, nu mai putin de 12.000 de haiduci sârbi, după socoteala unui 
spion, păziau în Balcani împotriva Turcilor (4). In Herţegovina chiar, 
din indemnul Patriarhului de Ipec si al episcopului de Trebinie, Visa- 
rion, Gardan Voevod și alţi «comiti» se ridicaseră pentru creştini (5). 


După căderea lui Mihaiu, acești călăreți în «taftă sârbească», roșie, 
harnici la pradă ca si la ceartă — ei se bat la Sâmpietrul Bârsei 
cu Cazacii, și-l ard (6)— si nerăbdători la leală (7), își găsiră de lucru 
aiurea. Incă din primăvara anului 1600, Deli-Marcu, care aveă 3.000 
de oameni, si Baba-Novac, cu Haiducii lui din Balcani, vreo 5.000, 
erau gata să treacă la Impăratul (8). 800 de Sârbi erau în Septemvrie 


(1) P. 232 si urm. Cf. si Hurmuzaki, XII, p. 28, No. Lx; p. 316 (plata Sârbilor), 
p. 527. 

(2) «Bo die, non tantum spes ac fortuna Rascianorum, verum et nomen eoruin deletum 
viderelur»; W. Bethlen, 7. c., pp. 281—7. 

(3) Hurmuzaki, XII, p. 36. 

(4) Zbid., p. 407, No. DOXVIII. 

(5) Zbid., p. 441, nota. 

(6) Ibid., p. 764. 

(7) Ibid. U. ce. V. si îbid., p. 534, No. pocczrr. ki păziau in Decomvrie 1599 la Bi- 
strita (îbid., p. 545, No. DCCCLxxIV), si în Chioar și Gherla (ibid., p. 669, nota; p. 673, 
No. MXXXIX). 

(8) Did., pp. 741, 843; p. 932, No. Moccrir: la Sălagiu, Dej, Bistriţa; p. 1047, No. MpvI; 
p. 1077, No. MpLIv: la Lipova. La p. 881, socoteala comisarilor imperiali: 4000 călări 
sârbi, 4.000 ai lui Baba-Novac, «jumătate călări, jumătate pedestri».— 1—2.000 de Sârbi 
merg in Moldova; p. 951, No. MOCCXLIIr; pp. 962— 3, No. MCOCLIII. și mai sus, p. 192. 

la duşmanii lui Mihaiu, — împreună cu 2.000 de Români (1). Cei 
credincioși, de amândouă neamurile, fură uciși (2). Sârbii aceștia nu 
reprezentau numai o oaste, ci un popor, căci își purtau cu ei soțiile 
si copiii, așezându-se, după cum li se plätià, intrun loc ori în altul (3). 
Unii aveau ca șefi căpitani si hotnogi, alţii, beșlii, din părţile turcești, 
după normele de organizaţie osmane, odabasi, ca acel Petcu care 
stă cu 1.000 din ai săi în Dej (4). 


Să se întoarcă supt stăpânirea Turcilor nu voiau si nici nu puteau 
aceşti vărsători de sânge «păgân». Ei stăteau, prin Ardeal, și mai 
ales prin Banat, la îndemâna cui aveă nevoie de oaste încercată și 
indräzneatä. Când pretendentul Stefan Cercel, din 1604, se gândește 
la o năvălire, el serie deci la loan Pribeagul din Lugoj, la căpitanul 
Luca Sârbul (Răcz), la Ilie Aga, la Ioan Pârcălabul de Lugoj, la că- 
pitanul Duca Sârbul. Fägädueste pentru căpetenii locuri înalte în 
oaste, boierii, iar ostașilor: 5 taleri pe lună pentru călăreț, 4 pentru 
pedeșiri,-—leafa conducătorilor fiind de 15 pentru cei mai de jos, de 
13 pentru fruntașii de haiduci, si de 45 pentru cine va puteă să 
afle 1.000 de oameni din aceștia; că se vor da «sate și bune să- 
lase de Tigani», nici nu mai puteă să fie îndoeală (5). 

In țară eră pe vremea aceea un partid militar, prieten creştinilor 
de obiceiu, si care-și amintià de Mihaiu Viteazul. Dar Sârbii nu se 
aflau întinsul ca unitate deosebită, cu un nume al lor.. După 
boieri și în fruntea slujitorilor, cu feude militare mărunte, vin 
Roșii, cari, cu Stanciu Păharnicul, izgonesc la 1611 în folosul lui 
Radu Șerban cel răsboinic pe Radu Mihnea cel pașnic (6). «Și veniră 
toti boiarii, și toți roşii, și toți slujitorii, de se închinară lui Radu 
Vodă Mihnea, si făcură mare jurământ ca să-i slujească cu drep- 
tate, si se odihniră toţi cu pace (7).» Lângă măciucașii («machokas») 
călări, cu bâtele si sulitele lor, Mihaiu dusese, în adevăr, la cucerirea 
Ardealului «o foarte frumoasă oaste de Rosi, din toată boierimea» 


(1) Ibid., p. 1028, No. MCCCCLXXVIIL. 

(2) Ibid., p. 1029, n-rul următor. Alţii vin dela Munteni; p. 1035. 

(3) Zbid., p. 891, No. McoxLiir. Pentru un «Iacob Despotul, Sârb», care cereă și Mol- 
dova, în 1600, v. sbid., pp. 1115—6, No. MDOXVI. 

(4) Ibid., p. 955, No. MCCCL. 

(6) Hurmuzaki, IV4, pp. 374-5, No. ccoxxir. Cf. Iorga, Un pretendent la tronul mun- 
team : Dumitraşcu Vodă Cercel, in «Lui Titu Maiorescu Omagiu», 1900, p. 156. 

(6) Studii si documente, IV, p. CIV. 

(7) Ludescu, în Magazinul istoric, IV, p. 306. 

(«pulcherrimum item Rosonum, ut ipsi vocant, exercitum») (1). Ei ju- 
cară apoi, supt comanda popularului Lupu Mehedinteanul, un rol de 
căpetenie în izgonirea, la 1618, a Grecului Alexandru Vodă Iliaș, si de 
fapt, mai târziu, lângă Lupu fu așezat de Turci în țeapă si Buzdugan 
Căpitanul (2), ucigätorul Grecilor, care eră însă comandantul Sei- 
menilor (3). De altminterea cronica versificată a Vlădicăi Mateiu dela 
Mira (4) spune lămurit că un complot fusese făcut de anume boieri, 
„intre cari Lupul și Grecul Crâstea, împreună cu Roșii si alți ostași, 
pentru a scoate pe Domn: Sârbii dau de ştire, si Mehedinfeanul trebue 
să-și caute scăparea în Ardeal. După expediţia dela Oceacov si uci- 
derea lui Crâstea, se stârnește răscoala; nici cälärasii, nici däräbantii 
nu vreau să se lupte; ei arată că nu sunt plätiti, că au fost siliți 
a-și vinde armele și caii. Deși Vodă, strâns de frica pribegilor, 
plătește, cei 400 de Sârbi îl trădează si deschid drum Lupului. 
Seimenii fraternizează astfel cu Haiducii de peste munţi ai «ha- 
rămiului», haraminului — zice cântecul —, căpitan de răscoală (5); 
si acest cuvânt e venit dela Turci, prin seimeni (6). Pe unul din 
urmașii lui Alexandru Iliaș, Alexandru Coconul, încercă să-l gonească 
oastea: «călărașii», adecă acești roși, «dela Mănești și dela Gher- 
ghita si dela Ploiești si dela Rusii-de-Vede», cari stăteau deci încă 
prin locurile unde, potrivit cu nevoile sale de apărare, Mihaiu îi 
colonizase (7). 

După biruința boierilor, a Curţii, «lotrii» de peste Olt, cari vin 
cu pretendentul răspopit Paisie, vor fi fost din aceeas clasă, care 
râvrià la stăpânirea ţerii. Leon Vodă se sprijină pe unii boieri, 
pe «străji» (8), — sate privilegiate în munte, — pe garda sa de 200 
de Dalmatini, cari i se par unui călător mai frumoși decât trabantii 
ardeleni (9). Acest călător socoate în oastea «Grecului» 1.000 de că- 


(1) Hurmuzaki, III, p. 431. 

(2) Ludescu, p. 309. 

(3) «Capitaneum rascianum, hominem militarem»; Chronicon Fuchsio-Lupino-Oltardi- 
num, I, p. 292. 

(4) Papiu, I, p. 843. 

(5) Kai mob roy pagane, xèvels dvswropéyoc; p. 349. Pomenirea «haramiilor» unguri 
și tbid., p. 351.— Haiducii erau 700 de călări, cu Secui cu tot, având de căpetenii pe Paul 
adentschi», «Jantschin» —, poate un vechiu Seimen de-al lui Mihaiu: lenciu — si Stefan 
Torok (Chronicon Fuchsio-Lupino-Oltardinum, p. 289). «Curuţi» alănceri» (Xavrsépor), 
aduc și pe Gavril Movilă în Scaun (Papiu, I, p. 350). 

(6) Säineanu, II, p. 208. 

(7) Ludescu, p. 310. 

(8) Zbid., p. 312. 

(9) Paul Strassburgh, în Cipariu, Archivu. 

lări, 600 de pedeștri. «Călărind, am întrebat pe Domn câţi ostaşi se 
mai pot strânge în țara lui, A răspuns că 10.000 de călări, 2.000 
de pedeștri au mai rămas, și a suspinat adăugind că pe vremea lui 
Mihaiu Vodă erau 50.000 de oameni supt arme» (1). 


Sârbii nu lipsiau nici acum, si printr'un Sârb trimete unul din paz- 
nicii hotarului vestea fugii lui Mateiu Aga din Brâncoveni, care eră 
să, fie odată Basarabul domnitor Mateiu Vodă (2). Sârbi călări, cu un 
căpitan, păziau la Târgu-Jiiului, si eu ei se înlâlniră pribegii «în gura 
plaiului», pentru a-i «risipi», «de-au fugit cine incätroo au putut» (3). 
Când Mateiu luă Domnia, Vel Aga Oprea, trei căpitani, 35 de iuzbasi, 
dintre cari unii au nume străine — găsim și porecle ca: Dasoveanul, 
din Dașov-Oceacov, si Cazacul, ori Saracibaş, căpitanul de «saraci» 
sau saragèle, împreună cu căpitanul Välenilor-de-Munte, Lucea, 
jură credință lui Räk6ezy, ocrotitorul stăpânului celui nou, în nu- 
mele lor și al tuturor ofițerilor inferiori, «ceausi» si «vătaşi», precum 
și al «voinirilor», — «toţi cetașăi, călărime şă pedestrime» (4). 


Până la Mateiu Basarab n'avem nici o dovadă că astfel de ostași, 
luaţi din mijlocul Sârbimii trezite la gustul răsboiului si deprinse 
cu foloasele lui s'ar fi chemat Seimeni. Când se ceru dela Poartă 
noua Domnie, se infäfisarä numai delegaţi din partea crosilor si 
călărașilor si dorobantilor» (5). Mateiu, nu numai că luptase lângă 
asemenea, Sârbi în Ardeal—unde sa și stins, atunci, pe vremea lui 
Mihaiu, tatăl său, Danciul Vornicul din Brâncoveni, fiind îmmormântat 
lângă Aron Vodă în biserica din Bălgrad (6) —, dar titlul său de 
Agă, cu totul nou, introdus în ierarhia dregătoriilor noastre odată 
cu acești lefegii (odabasa Petco, pomenit mai sus, e, după rostu- 
rile ienicerești, inferiorul unui Agă), arată că a stat câtvă timp, 


(1) Ibid. 

(2) Studii și doc., IV, p. 20. 

(3) Ibid., pp. 19—20. 

(4) Hasdeu, in Columna lui Traian, 1874, p. 216. De aici, în Studii si doc. IN, pp. 
CLXXVIIN—LXXX. Titlul de Agă il poartă și pretendentul Neagul, «Neagu Vodă Basa- 
rab»,— ba chiar «fiul lui Basarab»,— tatăl lui Antonie din Popeşti; sbid., p. CLXXXI. Cf, 
Radu Greceanu, ed. Şt. Grecianu, p. 335. 

(5) Ludescu, p. 318. 

(6) Cf. Znscriptii, I, p. 203; Veress Endre, Monumenta Vaticana, Erdelyorsedgi Păpai 
kôvetek jelentései VIII. Kelemen idejebil, Pesta 1909, p. 295. 

mult timp chiar, fără a trece la boieria de Divan, în fruntea lor (1). 
El aveă deci pentru ce să-i pretueascä, să tie la ei si să aibă 
încredere în destoinicia ca si în ascultarea lor faţă de dânsul. In 
lupta dela Finta cronicarul muntean înseamnă (2) pe «haiducii călări», 
aduşi de peste munți, pe ctäcälusi», adecă ostași cu săcălușe, cu 
puşti, «oaste cu foc», precum lämureste chiar acest izvor; Curtea 
lui, de 7.000 de oameni, vine numai pe lângă acești luptători de- 
prinși. Kraus arată, mai amănunţit, că Roşii, «oameni slobozi și 
boieri» («dass ist seine freie Leüt undt Bugern»), călări cu toţii, 
erau încadraţi între aripile pedestrilor, si în deosebi ale Seimenilor, 
si se spune anume că aceasta s'a făcut pentru a se puteà încun- 
jură și nimici aceia cari ar căută să fugă. Şi, de fapt, alt izvor ar- 
delean din acel timp, care si el desparte oastea în Seimenii pe- 
destri si Roşii călări (3), spune deslușit că «unele trupe viclene ale 
lui Mateiu Vodă nu voiau să lovească în frații lor, Românii din 
Moldova» (4). Seimeni și alţi «letecii», Unguri din haiducime, fuseseră 
trimesi si la Milcov pentru a scăpă pe Diicul Spătarul din încurcă- 
tura în care se pusese, ieșind numai cu călărime (5) împotriva Ca- 
zacilor, pușcași vestiți (6), pe când la Teleajin, în ziua de 2 Maiu, 
luptă däräbantii mai ales, si sunt bătuţi, perind si Marele Căpitan 
— dar între ctitorii schitului său acesta apare ca «Vel Agă» și soția 
sa «Vel Agoe» — Lupu Buliga, deși piatra lui de mormânt, la To- 
polniţa, vorbește cu mândrie de faptul că Buliga «foarte rău i-au 
strecat pe Cazaci si pe Moldoveani» (7). Cronicarul moldovean, care 
ştie aceasta, arată mai departe ce vitează a fost purtarea Seimenilor 
aici, la «Hinta». Dincolo de Teleajin, după răspingerea străjii de că- 
lărime, ei se apără, în bună retragere, «pen neste dumbrävi ce sânt 


(1) «Aga Mateiu» îi zice și Kraus (I, p. 113) — Cf. Ludeseu, p. 311: «Atuncea și Mateiu 
aveă dregătorie dela dânsul (Leon Vodă), Agă Mare, si eră de moșie den satul Brâncoveanii, 
fecior Danciului Vornicul, care se trăgeă din neamul bäsäräbesc; datu-i-au Leon Vodă 
judeţul Romănaţilor, ca să-l fie de birărie».— Mateiu Päharnieul e vărul lui Mateiu Aga, 
fiind fiul lui David (v. si Poboran, Istoria orașului Slatina, ed. a 2-a, Slatina, 1909, 
p. 332). Pavel de Alep pune, cu prilejul alegerii lui Constantin Vodă, pe Aga Seimenilor 
in fruntea ofiţerilor —, Vel Căpitan, al dărăbanţilor, venind pe urmă (p. 114). 

(2) L. ce, pp. 323—4. 

(3) Chronicon Fuchsio-Lupino Ollardinum, p. 58. 

(4) «Renuentibus insuper perfidis quibusdam Matthiae principis copiis in fratres Va- 
lachos moldavicos saevire»; 4bid., p. dl. 

(5) V. si Ludescu, p. 323: «n'aveă oaste cu foc». 

(6) Miron Costin, pp. 333—4. À 

(7) Iorga, Inscripții, I, pp. 208—9. 

acolo». In zădar își «pedestreste» Timuș, care aleargă el însuș, 
Căzăcimea împotriva lor. Seimenii se pot ascunde acum cîntr'altă 
pădure ce eră in lunca Praovei»: gloantele lor dau jos pe doi sot- 
nici, ofițeri ai Cazacilor; de năcazul urmăririi zădarnice si a pier- 
derii acesteia, Timuș se îmbată in casele dela Cocoresti ale Can- 
tacuzinului Constantin, si le dă foc, pline de avutie și hrană, cum 
erau. Miron Costin crede doar că Seimenii singuri, fără greșelile 
pornite din patima si pripa lui Timuș si fără deosebita bärbätie a lui 
Mateiu, căruia și Kraus îi zice cun bun viteaz» («sehr ritterlig ge- 
halten»), n'ar fi izbândit răsboiul. «Siimenii Sârbi sau Ungurii nu-i 
aleg den Munteni, nici sânt Siimenii sârbi sau Ungurii atocma cu 
focul Cazacilor» (1). Si la dânsul așezarea trupelor e dată ca si la 
povestitorul ardelean: pe când Vasile Lupu, desgustat de lipsa de so- 
coteală a ginerelui său si de invidia aceluiaș față de buna purtare 
ostäseascä a Moldovenilor, face din ai săi aripa stângă, Mateiu ii 
scoate inainte «Curtea ce se zice la dânşii Roşii», cetele călări 
ale boierimii mărunte, împreună cu «altă oaste de țară»; co seamă 
de pedestrime Siimeni» îi sprijiniă. La stânga erau Ungurii si câtivà 
Poloni. In mijloc se oprește insus Domnul; el are cu sine «levenţi» 
— aventurieri, tot Sârbi—, «dărăbani» sau «däräbanti muntenesti». 
După începerea «harțului», Seimenii «dau cu foc» în Moldovenii 
călări, sprijiniți de lefecii nemți. Dar Moldovenii räsping în «năvala 
cu steaguri» pe Roșii, cari sunt aruncaţi peste Ialomiţa, fără vad, 
Atunci Mateiu îndreaptă pe Seimeni și tunurile asupra cavaleriei bi- 
ruitoare. Indatä Vodă se intoarce la mijloc, si iarăș Seimenii se 
opun dușmanului. Călărimea polonă, deprinsă cu Cazacii, ajută in- 
tr'un iurus greoiu, cu caii lor mari, după ce ai lui Timuș dăduseră, 
târindu-se până aproape de dușman, sigurul lor foc fulgerător, 
Furtuna ce izbucni atunci, desăvârși risipa oștilor aduse de Vasile 
Vodă si de ginerele său. 


Astfel Seimenii se arătaseră vrednici de îngrijirea deosebită a 
vechiului lor Agă din vremuri. Se poate ca el chiar să le fi dat 
alcătuirea în care-i găsim atuncea. Kraus scrie astfel despre înce- 
putul acestei trupe: «E de știut că aceşti Seimeni erau o pedes- 
trime inimoasă, bărbată si iute, cei mai mulți Sârbi sau Rati, și 
sau format in 1636, tocmai supt Mateiu (2)». Si el arată că [useseră 
aduși din munţii Bosniei, unde se ţineau cu hotia, de un Sârb 


(1) P. 335, 
(2) Pp. 219--20 din vol. 1. 

anume Simion, al cărui nume, firește, e născocit pentru ca Sasul 
să înțeleagă de unde vine numele de «Seimen». Veniseră numai 
o mie de puscasi, dar își alipesc o sumă de Români (1). 

Data de 1636 pentru întărirea Seimenilor poate fi adevărată: 
in adevăr pe acea vreme Mateiu nu stià unde să găsească mai iute 
buni ostaşi, cunoscători de regule tactice si tintasi dibaci, impo- 
triva lui, Vasile Vodă, care în anul următor eră să si vie asupra lui. 
Şi obârşia Seimenilor celor noi e dată bine: Bosnia și Herţegovina, 
unde trăiă mai mult, între Sârbii rămași creștini, ca si între cei 
trecuţi la Islam, marele spirit militar din vremuri. Din astfel de 
locuitori. ai Imperiului își făci, tocmai atumri sălbatecul Sultan 
Murad al IV-lea, care tindeă la nimicirea vechilor corpuri de- 
generate ale Spahiilor și Lemicerilor, oastea cea nouă și sigură, 
împodobită cu turbane roșii, care trăi numai putin după moartea 
lui înainte de vreme. El îi numià Seimeni, după corpul de vână- 
tori al Ienicerilor (2). Si coloarea roşie pe care o păstrară Seimenii 
la noi si după ce ajunseră a fi numai unul din elementele de gardă 
ale unei miliții de Curte (3), se întâlnește, cum am văzut, la ostașii 
din vremea lui Murad (4). : 

Roșii, «liberi ca Secuii» (5), călărașii, împărţiţi pe judeţe— găsim ast- 
fel pe cei «ot Buzău» (6)— stăteau prin sate, având o situație mai bună 
si mai cinstită decât slujitorii. Vedem astfel în 1659 pe «Calotă Ro- 
sulü ot Gälcesti» având ca «inprejureni» pe «Lupulü iuzbaș|a| ot 
Crasia, Stanü éausulü» si alţii fără de rosturi ostäsesti (7). La 1657, 
cu prilejul unei vânzări la Făurei, apare, pe lângă cumpărător, un 
«caplitfanü] otù Gradestea», «Neanulü Rosul ot Cälnäü» și «Bose 
steg|arulu| otü Codresti» (8). Däräbantii stăteau însă cu toţii la Bucu- 
resti sau la "Târgoviște, cu Domnia, a cărei strajă erau. In jură- 
mântul către al doilea Rălkdezy apar căpitani, iuzbași și vătafi, ste- 


(1) Tbid., p. 220. 

(2) De fapt e numele persan Segban, pronunţat greșit de Turci (Carl Ritter von Sax, 
Geschichte des Machtverfalls der Türkei bis Ende des 19. Jahrhunderts, Viena, 1908, 
p. 169, nota). 

(3) Săineanu, Influența Orientală, II, p. 105: citaţiile nu corespund toate. 

(4) Iorga, Geschichte des osmanischen Reiches, IL, p. 468. Cf. însemnarea, lui Ioan 
Bethlen, p. 36: «hi (Semeni) sunt ex natione Thracum collecti pedites, audax et expeditum, 
verum inconstans ac seditiosum militiae genus». 

(5) V. Kraus, I, p. 218: «so freye Leiit sein, wie unssere Zeckel», 

(6) Studii și documente, IV, p, 39. 

(7) Bibl. Ac. Rom., doc. %7/x0vI. 

(8) Ibid., doc. 17/LXXXVIII. 

gari si ceausi din Berelesti, Amärästi, Corsori, etc. Alţi «slujitori», 
tot după județe, purtau tillul de «păhărnicei si spătărei», având 
același rost sătesc (1). Dar erau si slujitori în Târgovişte. Seimenii 
se înrudiau adesea, cu străinii, și mai ales cu Românii cari fuseseră 
primiţi în mijlocul lor, căci, cevă mai târziu, la 1655, găsim, pe lângă 
«leleciii sârbi, steagul Iancului Căpitan» si pe «lefeciii de supt ascul- 
tarea Lecăi Căpitan za Botezali», deci un căpitan așezat, chiar la 
sat (2). Anume părţi din orașele de Scaun aveau astfel o poporaţie 
neastâmpărată și nesigură de ostași ereditari, cu femei și copti, 
cari-si aveau case de veci și trăiau din leafă. Intâlnim astfel la 25 
Maiu 1654 pe Pätrasco Ceausul care vinde «uni loci de casă în 
orasü inù București, cătii ai avutü dela tatä-säü Vasilie Ceaușă, eu 
curtea şi cu grădina, dent loculă besearicii până înu casa lui Ne- 
delco Ceaușă și până inü casa Florii călărașăi. . ., si acesti loc... 
iaste la besärica Tabacilorü». El aduce ca marturi pe Leca Spätarul, 
pe Florea, Bădica, Toader si Ivan călărașii, pe Neacsul Ceausul, 
pe Dumitru Däräbantul si pe un aprod (3). Pavel de Alep ne în- 
fatiseazä pe toţi acești ostași felicilând la zilele mari pentru bacsi- 
suri bune si străbătând străzile resedintelor domnești în sunet de 
surle si trâmbiţe (4). La alaiurile de Crăciun ei defilau în număr 
de mai multe mii — 10.000, scrie cu admiraţie un călălor sirian (5). 
Sute de cârciume le slujeau numai lor (6). Astfel se arată îndreptăţite 
cuvintele cronicarului domnesc muntean: «Dorobantii si Seimenii si 
alte ceate, Mateiu Vodă foarte-i ingräsase, strângând pre toţi din- 
tr'alte teri streine săraci foarte, iar Mateiu Vodă li făcuse milă mare, 
că aveă la casele lor pace ca să-l caute la vreame de nevoie, cum 
se cade slugilor celor drepte». Și în gura bătrânului Domn insus se 
pun aceste cuvinte: «In zilele unde crescură, si se însurară, si fă- 
cură copii, si se imbogälirä toți, — mai vârtos zic de acest neam 
dorobäntesc, fiind tot dintr'acest pământ al Terii-Romänesti, si nea- 
vând ei nici o nevoie dela mine sau dela alţii; iar diavolul cel ne- 
pohtitoriu de binele omenesc iată cum intră în ei de i-au nebunit, 


(1) Studii și documente, IV, p. 33 și urm., p. 40 si urm, 
(2) Ibid., pp. 42—3, No. XLVI. 

(3) Bibl. Ac. Rom. doc. ‘?/xLIv. 

(4) Trad. Emilia Cioran, 1898, p. 108. 

(5) Ibid., pp. 80 —1. 

(6) Zbid., p. 82. 

si nu șliu ce fac, că sau însoţit cu Sârbii Seimenii, de și-au măritat 
fetele și surorile după ei, si nu poate nimene să-i contenească» (1). 


II. 


Eră în răscoala Seimenilor, pe care o descriu cu patimă cronicele 
de țară, una după cealaltă, si o amintesc, mai mult sau mai puţin 
exact, povestirile săsești, numai sburdăciunea unor pretorieni ajunși 
obraznici a doua zi după biruintä, faţă de un Domn sgârcit, îm- 
potriva căruia se plânge si diaconul din Alep (2), față de un căpitan 
care nu-şi mai puteă părăsi patul ori măcar oraşul de Scaun (3)? 
De sigur că nu. Erà și o cauză politică, o uneltire si un interes. 
Pe acestea trebue să le găsim. 

Din căsătoria lui Mateiu cu Elina se născuse un singur fiu, nu- 
mit tot Mateiu, si el murise în fragedă vrâstă: lângă mormântul lui 
în biserica domnească din Târgoviște fură așezate, la 1653 si 1654, 
rămășițele părinţilor cari nu-l uitaseră (4). Barbu, fratele lui Mateiu, 
purtând un nume potrivit cu descendența din Craiovesti care dădu 
celuilalt; «nepot al lui Basarab» dreptul la Domnie, nu ajunse la 
vârsta de bărbat (5). Se pare că a mai fost un frate, mort înainte 
de vreme, Vâlsan. In Preda Brâncoveanu, fiul lui David sau Deatco 
şi al Calei, Mateiu nu văzuse niciodată un urmaș al său. Alt Brân- 
covean, Radu (6), nu lăsase copii (7). 


(1) Ludescu, p. 329.— Un Oxotie Aga din 1568 e pomenit de d-1 P. V. Năsturel, în Lite- 
ratură și artă română, XI, p. 562. Eră Agă pentru 'Turcii din garda Domnului ? 

(2) «Se făcuse în zilele din urmă peste măsură de sgâreit, și iubiă pe Turci și pe Tătari 
foarte, dându-le si toată averea lui. Oricine venià la el din partea lor, căpătă caftan. Dar 
nu-i plăceă de preoţi, călugări şi egumeni veniţi după eleimosină: le da drumul cu mâna 
goală»; p. 107. 

(3) «In acei ani de pe urmă Mateiu Vudă ajunsese greoiu, fiind bătrân. Puterea nu- 
mai ajută să iasă de loc din zidurile cetăţii»; acelaș, sbid. 

(4) Iorga, Inscriptii, I, p. 106. Sar puteà ca inscripţia în versuri: 

Aicea zac Mathei, în cest pămănt reace, 

Pentru ce cu voi cei vii nu pot a petreace: 

Cela ë-am fost oarecând de toţi prealăudat, etc. 
să fie a acestui fiu. Piatra e de tot mică, și sar potrivi cu un mormânt de copil. Accea 
dela Arnota a lui Mateiu Vodă are materialul, mărimea, felul de lucru și inscripţia pietrei 
Doamnei Elina. Deci trupul lui Mateiu ar fi fost mutat acolo impreună cu mormântul, -— 
Chipul tânărului Mateiu in biserica dela Strehaia; bd, p. 211, 

(5) Inscripții, I, p. 203. 

(6) V. și mai jos. 

(7) Inscriptii, I, pp. 203—4. 

Ostaș al lui Mihaiu Viteazul, acest Domn venit în Scaun prin îm- 
prejurări neprevăzute (1), fără să fi fost vreodată pretendent și să 
fi avut legături mai vechi în vederea Domniei, se gândise a re- 
pară vechea nedreptate care răpise moștenirea lui Nicolae Vodă Pă- 
traşeu în folosul lui Radu Șerban, care se puteă läudà și el numai cu 
o coborire din Neagoe Vodă prin femei (2). Incă din 1640 el cereà 
Impăratului să-i dea pe Mihaiu fiul, născut în 1625, al lui Nicolae 
Vodă, pentru a-l creşte ca pe un moștenitor de țară. Dar Curtea 
imperială, fără a refuză în principiu, voiă să-l păstreze pentru a 
puteă ridică pe Românii din Ardeal impotriva lui Răkoezy, cu vraja 
numelui si sângelui său (3). In 1654 bietul tânăr rătăciă pe la Cazaci, 
la cari eră să si moară (4) fără a fi făcut o singură faptă. El căutase a 
luă pe Ruxanda, fiica lui Vasile Lupu, rămasă văduvă după Timuș, 
și ultimu-i gând fusese la moștenirea cealaltă, ardeleană, a părin- 
telui său (5). 

Ana, mumă-sa, văduva lui Nicolae Vodă Pătrașcu, trăiă încă la 
1656 în ţară, unde se întorsese tocmai din 1640: ea eră fiica lui 
Radu Vodă Şerban. Aveă si o fată Elena sau Ilinca (n. 19 Ianuarie 1624) 
(6), numită după sora maicei sale, Elina Cantacuzino, măritată înainte 
de 1640 (7), şi această Ilinca luase, pe la 1643—4, pe Istrati sau Ev- 
stratie, Vistierul al doilea, din neamul Golestilor (8). Tatăl acestuia, 


(1) Pentru cariera lui v. si Studii si documente, IV, p. CLXVI, nota 1. 

(2) Cf. incercarea de reconstituire a spitei lui în Znscripții, I, pp. 85—6 cu indreptärile 
esenţiale și ipotezele d-lui P. V. Năsturel, în Literatură și artă română, XI,p. 313 si urm,, 
461 și urm., 557 și urm. (despre Radu Serban un document zice: «s’aü fost tras Domnia 
Lui dăn neamul Craioveștilor» ; iar Mateiu pomeneşte pe «moșul Domniei Meale Barbul 
Banul» și pe Neagoe «bătrânul strămoșul Domniei Meale».— Banul Şerban eră cumnatul 
Banului Pârvul, și fiica lui Anca, bunica lui Radu Şerban, tinuse pe Neagoe, Marele Ban 
al Craiovei, de sigur din sânge craiovesc, și, în sfârșit, Maria, mama lui Radu Șerban 
şi sora unui alt Şerban, Postelnicul, fusese măritată cu Nica fost Armaș Mare. Radu 
Serban ar fi fost, după d-l Năsturel, nu fiul acestei Marii, ci al lui Şerban cu altă Marie). 

(3) Hurmuzaki, IV1, la datele de 1640, 1644; Studii si documente, IV, Prefaţa (v. tabla); 
Despre Cantacuzini, p. LVII și urm. 

(4) Mon. Hung, Hist.,Diplomataria, XXIII, pp. 142-3. V. Hurmuzaki, VIII, pp. 399-400, 402, 
415 si urm.; Slavici, Familia lui Mihaiu Viteazul, în revista Vatra, I, pp. 289, 321, 353 
385 si urm.; lorga, Despre Cantacuzini, 1. c. 

(5) Hurmuzaki, Fragmente, IT, p. 215; Mon. Hung. Hist. Diplomataria, XXIII, p. 142. 

(6) După d-l P. V. Năsturel, Literatura si arta română, XI, p. 209 si urm. eră și o 
fiică Ancuţa. 

(7) id. 

(8) V. Ilie Nicolescu, Noua Revistă Română pe 1-iu Noemvrie 1901. 

eră Stroe din Leurdeni si mama, Visa din Golești. Pe Istrati se 
gândiă acum, pe la 1645—50, Mateiu a-l lăsă ca urmaș, pentru sân- 
gele acela al lui Mihaiu pe care erau să-l aibă copiii lui si ai Elinei, 
ai Ilincäi, care iscăliă cu litere latine scrisorile ei (1). 

Acest Golescu eră privit ca o rudă a lui Mihaiu, — înaintașul său, 
Marele Vornic Ivașcu, fiind, după Vlädica Mirelor, «din sângele lui 
Pätraseu (cel Bun)» (2) De fapt Albu, fratele bătrânului Ivasco din 
veacul al XVI-lea, fineà pe fiica lui Miloș Vodă, Irina, iar Ivaşeu în: 
sus fusese pe rând soţul fiicei lui Radu dela Afumaţi si al fiicei 
lui Drăghici din Mărgineni, din care se coboriă Doamna Elina a lui 
Radu Șerban, ceeace face ca, apoi, fiica acestei Eline să boleze cu 
numele de Drăghici pe întâiul ei născut cu Postelnicul Constantin 
Cantacuzino. Inrudirea cu Brâncovenii eră de multe feluri, si strânsă. 
Gorgan Spătarul din Golești, cumnatul lui Mateiu (3), nepot de fiu al 
lui Ivascu Vornicul din vremea lui Pătrașcu cel Bun (4), luase pe 
Calea din Brâncoveni soră a lui Mateiu, văduva lui Calotă Banul (5). 
Neacsa, sora lui Ivasco, fu soţia lui Radu din Brâncoveni. Gorgan 
însă e conducătorul emigrației oltene din 1631, și numai moartea 
lui dădu lui Mateiu putinţa de a fi Domn. In sfârșit Stana Brân- 
coveanca, fiica lui David, vărul lui Mateiu, avu cu Fota Postelni- 
cul pe Visa, care fu soţia acelui Stroe Leurdeanu din Golești (6) 
şi mama lui Istratie. 


Dar Istrati, care trebuiă să piară din porunca lui Mihnea cel Rău, 
peste câţivă ani numai (7), n'aveă ce trebuiă pentru a-și păstră iu- 
birea bătrânului Domn si pentru a câștigă pe boieri, fără voia că- 
rora nu puteă să domnească. Kraus ne lămurește în această privinţă. 
Istrati, deși crescut la Curte și privit ca urmaș al lui Mateiu, care-i 


(1) Iorga, Despre Cantacuzini, p. LVIII și urm.; Genealogia Cantacuzinilor, pp. 54—6: 
scrisoarea ei din 25 Iunie 1644; Kraus, I, pp. 135—6. 

(2) “Ono “roy ză yévos mob pévoy nd by Ilzcpâsxoy; p. 351. Cf. Nerva Hodoș, Prefaţa la 
ediţia călătoriei lui Dinicu Golescu (București 1910). 

(3) Ludescu, p. 314. 

(4) Acesta e fiul lui Radu și al Caplei fiică a Banului Teodosie; Hodoș [. e. p XIV 
si urm. 

(5) Ibid. La p. XX se dă înrudirea prin căsătoria Mariei cu David Postelnicul din Brân- 
coveni: Stana e fata lor. Cf. Studii si documente, IV, p. CLXIII nota 2; p. CLXVI, nota |; 
V, p. 179; Poboran, Istoria orașului Slatina, ed. 2-a, p 330 și urm. 

(6) P. V. Năsturel, Z. c., p. 573. 

(7) P. V. Năsturel și Ilie Nicolescu, /Z. cc. 

(8) Ludescu, p. 348; Constantin Căpitanul, p. 144. 


Analele A. R— Tom. XXXIII.— Memoriile Sec{. Istorice, 2 

si dăduse bani și scrisori de taină, e pârit de dușmanii înălțării sale 
ca șef al unui complot. Ar fi fost osândit la moarte (se dă si data: 
postul mare al anului 1653), dar, o fetiță înștiințându-l, el trece la 
Poartă, de unde se intoarce fiind iertat, dar fără nădeide de moste- 
nire (1). 


In lipsa neamului lui Mihaiu alţii trebuiau să se gândească la 
moștenirea, ce eră să se deschidă. Radu Şerban fusese, din punctul 
de vedere al descendentei directe, prin bărbaţi, un uzurpator, dar 
nu un mai mare uzurpator decât Mateiu insus, si uzurpatia aceluia, 
eră mai veche. Urmașii lui puteau crede că Scaunul muntean se 
cuvine a se intcarce la dânșii. Radu Vodă avuse însă, din căsătoria 
lui cu Doamna Elina, care trăi și după dânsul, două fete: Anca, 
pomenilă si mai sus, și Elina. Anca ajunse, cum sa spus, soția lui 
Nicolae Pătraşcu, dând astfel fiului ei Mihaiu un drept mai mult (2). 
Elina se măritase cu un boier muntean pe care toţi il credeau coborit 
din Impäratii Constantinopolei creștine, Constantin Cantacuzino, cre- 
dinciosul Postelnic al lui Mateiu: [iul cel dintâiu al Elinei, botezat 
Şerban după numele de boierie al bunicului, eră să râvnească si să 
capete, mult mai târziu, Domnia munteană. 

Testamentul, scris la Viena, al lui Radu Vodă pribeagul, nu cu- 
prinde nici o știre despre vreun fiu ce ar fi avut. Din lezăturile 
lui cu Elina, «văduvă fără bărbat», lata preotului Constantin din 
București (3), așezată apoi în satul vecin, Dobrenii — mama și bunica 
lui Șerban stăteau la Coeni, deasupra Dâmboviţei, dar ai lui erau 
și Dobrenii, unde mai târziu eră o frumoasă locuinţă cu turnuri, cu 
zugrăveli, având grădină, heleșteu, foişor si biserică —, se născuse 
însă, poate după luarea Domniei, un urmaș nelegitim, Constantin. 
Preuteasa Elina trăi până în August 1642; fiul ei, care fusese 
cândvă însemnat la nas pentru ca să nu poată stăpâni vreodată, 
eră Serdar, comandând poate pe leventi, oricum una din cetele nouă, 


(1) Pp. 210—1. Scriitorul adauge că el fineà pe «des Radul Waide Togter..., andre 
sagèn dess Petrasko Togter». Cf. p. 218, unde se zice că ar fi revenit in graţie si că el 
ar fi provocat chiar ultimele turburäri, «umb die Fastnacht» a ultimului an din vieata lui 
Mateiu. 

(2) V. testamentul lui Radu Şerban, in aceste «Anale», XXI, pp. 290—1; Bianu, Do- 
cumente româneşti, Bucureşti, 1907, I, pp. 52-3. Facsimile în a mea Istoria Românilor, 
amândouă ediţiile. 

(3) Ea luă apoi pe Neagoe Logofătul din Târgovişte. Cu acesta are pe Radul Păhar- 
nicul, — Elina capătă dela Radu Vodă satul Tântava, tot în Ilfov, 

după datina Turcilor, dela cari a luat si acest nou nume de boierie, 
în 1644. Eră pe atunci în bune legături cu Mateiu, care nu slătu 
pe gânduri să-i încredințeze ostași, vreo 6.000, pe cari-i trimise în 
ajutorul lui Răkoczy cel dintâiu împotriva Germanilor. El se luptă, 
și nu fără noroc, cu soldaţii lui Homonnay, trimes împotriva Ar- 
dealului. Isi ziceă «iul lui Şerban Vodă»: astfel îl cunoscură aceia 
prin mijlocul cărora, trecu ca răsboinic, si biserica din Dobreni, unde-i 
fusese îngropată maica, purlă în piatră pomenirea «jupanului Cos- 
standin Vel Sărdar, sănii lo Särban Voivod» (1). Eră însurat la 
această dală cu o Balasa fiica Stolnicului Nicolachi, altfel necuno- 
scut, si a Elinei (2). Din această căsătorie nu i se născuse decàt o 
fiică, numită după mamă-sa, și acest singur copil nu trăi (3). 


După 1644 trecerea lui Constantin scäzù cu totul. Il înlocui în 
iubirea, lui Mateiu nepotul acestuia, Diicu Buicescul, si anume nepot 
de soră. Mama lui, Mara, eră deci si ea fiica Danciului din Brân- 
coveni (4). «Cât a trăit Mateiu», spune Pavel din Alep, «mărirea, 
cinstea si pompa nepotului său fură mari. De câte ori veniă la 
Curte, l-am văzut intoväräsit, înainte si în urmă, de mai mult de 
500 sau 600 de oameni; lot asà si la plecare... De multe ori 
Mateiu dorise a-l face Domn în locul său si intrebuintà tot felul 
de meşteşuguri spre a izbuti. Dar nimeni nu se învoiă la aceasta, 
nici boierii, nici ţăranii, pentru uşurinţa minţii lui». Lui Diicul i se 
jertfise formal Constantin, care stăteă înaintea nepotului domnesc 
cu căciula pe cap, el fiind odraslă de Domn, si cu toate că Ser- 
darul eră dator cu supunere Spătarului (5). Pus să aleagă între 
unul si celălalt, Mateiu sili pe «tânărul Şerban Vodă», pe pretendent, 
să-și lase comanda. 

«EI se retrase îndată la palatele și moșiile lui, pe cari părinții 
lui le zidiseră și întemeiaseră în deosebite părţi ale terii, si locui 
acolo» (6) De fapt se asezä la Dobreni, fără a pierde din vedere 
îmsă o singură, clipă moștenirea domnească pentru care înainte 


(1) Inscriptii, 1, pp. 89—90. V. mai ales Convorbiri literare pe 1901, xxxv, pp. 810—2. 
Despre fratele după mamă al lui Constantin, făcut de acesta Päharnic în 1655, vorbesc 
și izvoare ardelene. 

(2) Inscripții, pp. 100-2. 

(3) Zbid. 

(4) Poboran, 7. c., p. 333. 

(5) Pavel de Alep, p. 110. Diicul nu eră Agă, ci, în felul de a se exprimă al Sirianului, 
eră «Aga», adecă superiorul lui Constantin. 

(6) Ibid. 

de toate träià. Deși cumnatul său Constantin Cantacuzino își în- 
sură fiul cel mai mare, Drăghici, cu Păuna fiica Diicului (1), spri- 
jinul influentului Postelnic al lui Mateiu eră asigurat mazilului din 
Dobreni. Aiurea însă n'aveă nici un sprijin. 

Diicul păreă mult mai tare. Tot așă de bogat ca și rivalul său, 
el aveă marea moșie a Buicestilor, lângă Brâncovenii lui Mateiu, 
rămasă lui dela mamä-sa, din averea uriașă, de mult fărâmițată, 
a Craiovestilor, din care luase larg si Radu Șerban (2). El vindeà 
Brasovenilor lână, având tovarăș în legăturile cu ei pe boierul din 
Brâncoveni, ruda sa Preda, pe care-l înlocui în Spătărie, când 
acesla ajunse Vornic Mare (3). Deși purtarea lui în 1653, când 
pierdu răsboiul la Focșani, ieșind fără puscasi și tunuri înaintea 
Cazacilor, îi scăzuse foarte mult prestigiul — Diicul fusese cel dintäiu 
uneltitor, secret, al răscoalei lui Gheorghe Stefan —, el își păstră 
incă toată puterea. Aveă cu soția sa Dumitra, fiica lui Pană Spä- 
tarul Filipescu, doi fii de vârstă, Preda si Papa, si două fete, An- 
cuta si Marica: poate Ancuta, cea mai mare, se mărită în Ardeal, 
câștigându-i sprijin și acolo, în lumea ce încunjură pe Răkoczy (4). 
Unul din fii tineà si el pe o Unguroaică, fata lui Szalânczy, si, după 
ce tatăl său pierdu moștenirea și nasul, el ceru Craiului ardelean, 
în 1655, să-l sprijine pentru a năvăli în ţară (5). 

Diicul, cel iubit de Vodă, ocrotitul lui Răkoezy, boierul înru- 
dit cu «Bäsäräbestii», pe care-l sprijiniă Preda din Brâncoveni 
si, cu el, toată nobilimea olteană care făcuse Domn pe Mateiu, 
unul din ei, și intelegeà să păstreze Scaunul terii pentru alții din a 
stânga Oltului, el, «moștenitorul prezumptiv» al Terii-Românesti, eră 
Spătar si aveă oștile în mână. El eră să aibă deci puterea, la 
moartea lui Mateiu, carese puteă prevedeă, bătrânul având 65 de ani (6) 

(1) Genealogia Cantacuzinilor, p. 94. 

(2) Despre Cantacuzini, L.c. 

(3) Brașovul și Românii, pp. 46—7, 123 —4, 220—1; cf. aceste «Anale», XXI, pp. 205-6. 

(4) Hurmuzaki, Fragmente, III, p. 222; la Poboran, inscripţia Clocociovului, pp. 333—4. 
Chipurile lui Diicu, al Dumitrei și celor două fete, în Poboran, 7. c., p. 337. 

(5) Studii și documente, IV, p. couxv. Și Diicul se află lângă Sibiiu, la 5 Septemvrie 
(aceste «Anale», XXI, p. 279). V. si Studii si doc., IV, p. 35: e in Martie 1655 la Ernut, între 
pribegi. La 1656 apoi Constantin Vodă arată că «dumisale Diicului sau rumtu ai dia 
boerie» (ibid., p. 49). V. si Szilägyi, Bellum boreo-orientale, T, p. 384; Mon. Hung. Hist., 
Diplomataria, XXIII, p. 233. Papa, fiul lui Diicu, pâri in 1688 pe Şerban Vodă la Adria- 
nopol; abiă izbuti să-l scape Marica, mama lui Constantin Căpitanul, care dă această știre 


(ed. Iorga, p. 208). Fiul acestuia se numi tot Diicul (Poboran, 2. €, p. 340). 
(6) Kraus, 7. c. 

şi rana dela, picior fiind, pentru vârsta lui, mortală (1). Constantin 
aflase că plasturele «bărbierului» domnesc nu folosesc la nimic, că 
acelea pe cari le adusese medicul polon al lui Räkôczy făcuseră mai 
mult rău, crezându-se chiar într'o inveninare, că nici al treilea 
chemat la.patul bolnavului, bărbierul Iacob din Făgăraș, nu stià 
cum să închidă rana dela Finta (2). Moartea lui Mateiu eră chestie 
de câteva săptămâni, fie si de câtevă luni. Constantin nu-l iubiă, și 
n’avea de ce să-l iubească: am citat aiurea o hotărire a lui de 
mai târziu, în care critică fără încunjur judecata înaintașului (3). 
In alta, din 28 August 1656, el declară lămurit că «Matei Vodă, 
pentru voia Doamnei dumnealui, și pentru voia lui Cazan Post., ai 
slobozitu de rumănie, fără de leage, si i-ai dati pre seama lu Ca- 
zanü Post.» pe nişte oameni (4). Nu-i păreă tot așă de bine ca de 
boala fără leac a celui care-l surgunise la moșie, și de perspectivele 
sigure ale lui Diicul. Pentru a-l răpune trebuiă să i se smulgă din 
mână Spătăria. Eră cu neputinţă. Se impuneă, ca o soluţie despe- 
rată, răscularea ostașilor impotriva căpeteniei lor și a Domnului 
insus, pentru ca o abdicaţie silită, — cu trecere peste hotare, sau 
adăpost la mânăstire — să-i dea tronul lui Constantin. 


La 9 Ianuarie 1654 Sfatul Domnesc se alcătuiă din Banul Spa- 
hiul, Vornicul Preda Brâncoveanul, Radu Cocoräscul, Bunea; Gră- 
dișteanu, Discul, Ghiorma, Radu Păharnicul, Pană Pilipescu, Radu 
Comisul si Constantin Cantacuzino (D). 

Afară de Banul Spahiul, pe care nu-l cunoaștem, și al cărui nume 
e foarte ciudat, ceilalţi toţi erau rude, prieteni, aliaţi politici, ai lui 
Diicul. Intre ei nu mai aflăm pe cele două jertfe ale celei dintâi 
răscoale (lunie ori Iulie 1653) a Seimenilor, — Bunea e Vistier. 
Inainte de a trece la turburările din urmă, cari fură oprite numai 
de moartea lui Mateiu, să lămurim întâiu această lovitură mare 
împotriva dusmanilor lui Constantin. 


La povestirea Domniei Basarabului, cronicarul de Curte mai vechiu 
al Terii-Românesti compätimeste pe cei doi boieri, uciși atât de 
sălbatec, supt ochii chiar ai bătrânului, bolnavului lor stăpân și 
ocrotitor. Jertfele «turbatilor», ale «porcilor făr” de nici o rușine»— 


(1) O spune si Miron Costin, 7. c. 
(2) Kraus, I, pp. 210—11. 

(3) Studii și doc., IV, Prefaţa. 

(4) Bibl. Ac. Rom., doc. %/XLIV. 
(5) Bibl. Ac. Rom., doc. :45/LXIX. 

logofătul nostru, în legătură, prin Elina Cantacuzino, ocrotitoarea sa, 
cu neamul lui Radu Șerban, deci si cu Constantin Vodă, atacă astfel 
pe Seimeni și Dorobanţi si pentrucă în 1655 ei se ridicară asupra 
acestuia însuș — sunt numite astfel: Ghinea Tucalà și Radu Värzarul 
Vel Armaş. Amândouă numele sunt porecle înjurioase. Ludescu, omul 
Cantacuzinilor, nu iubește pe neamul acesta al Vărzarilor pentrucă 
fiul lui Radu, Constantin, Păharnicul cel Mare al lui Grigorie Ghica, 
lucrase la peirea lui Constantin Postelnicul Cantacuzino. Dacă a 
făcut așă, e pentru că ceră învăţat de tată-său», căci «nu se poate 
face din märäcine struguri, si din rug smochine». Fiu al Värzarului, 
al «grădinarului de verze din Ploesti» (1), acest «morococean» sau 
«varză-rea», e mai rău decât «morococeanul» ce a fost tată-său. 
«Sămânța acestor nelegiuiti si indräciti», scrie cu o nespusă furie 
cronicarul, «sar cădeă ce ar fi parte bărbătească, să se scopeascä, 
ca să nu mai răsară muștar și ardeiu, ci să se topească și să se 
concenească» (2). 

Pentru a înnegri pe Vărzarul cel tânăr, Ludescu caută povestea 
celui bătrân. Credem că a găsit-o — intercalând:o, cu cevă schim- 
bări, în expunerea lui (3) — în cartea de invinuire și osândă a 
răsculaților chiar. Astfel el n'ar fi amestecat si pe Ghinea, care 
țineă pe însăș sora lui Mateiu Basarab, pe Florica, si ai cărui 
fii Brătăşanii Mihu, Mihăilă, Petru si fata, Alexandra, vor fi fost 
mai curând prieteni ai Cantacuzinilor decât uneltitori împotriva, 
acestora (4). Ghinea Tucalà «eră pentru contemporanii săi Ghinea, 
din Brätäsani, boier romanizat cu totul si ctitor al bisericii Sf. Treime 
din orașul Slatina (5). 


După vechiul act de acuzaţie, Radu Armasul e «de moșie Român», 
dar numai fiu de grădinar ploieştean, si de fapt «fiul dracului», 
«om îndrăcit si fär de ruşine», ciubitoriu de a vărsă sângele ome- 
nesc», «șarpe mânios, de muşcă pre unii si pre alții», aruncător de 
«prihănii și năpăsti», ucigaș în ascuns, care acopere în casa lui 
trupurile celor jertfiți «în gunoaie», calău obştese care — doar de 
aceea eră Armaş |— «taie urechile si nasurile» celor pe cari-i «poartă 
prin târg», şi-i aruncă la sfârșit in ocne: «ca un drac, numai ce 


(1) Cf. şi Despre Cantacuzini, p. LXXVI. 

(2) Ludeseu, p. 364. 

(3) Ibid., pp. 365—6. 

(4) Poboran, 7. c., p. 356 si urm. 

(5) 1did. Chipurile lui si soţiei, Visa (2), îbid., p. 358. 

tusià si aruncă cu buzduganul in sus, Si cine-l auzià se ascundeà 
de glasul lui». Cealaltă «slugă rea», supusă anaftemei intreite, fu- 
sese, cum îi spune pe grecește porecla, olar de meșteșug si ră- 
măsese în purtări: «că olariul, din cătro-i este voia, dintr'acolo-i 
pune mänusa»; ca Vistier, e un adevărat «lup», pentru mari si 
mici, un lacom de averi, care și în postul cel mare «șede la gazdă 
de face socoteala banilor» și-i «bagă în ladă», un socotitor dibaciu 
şi nemilos, care «se lăudă că serie toată socoteala terii pre o unghie», 
un luda vänzätorul, care strică numele cel bun al Domnului său (1). 

In Radu Armasul Constantin vedeă, de fapt, un om de energie, 
loarte temut, care-i puteă strică planurile, iar în Ghinea Brătășanul 
un cumnat al lui Mateiu, gata să-și ajute nepotul dela Buicesti. li 
trebuiau să piară, — și periră. 


Kraus dă si o altă lămurire pusă în circulaţie pentru a indrep- 
täti omorul celor doi boieri, la cari se adause Socol, tot pentru ma- 
rele lui rost pe lângă Domnul bolnav. Räsculatii se făceau a crede 
că Mateiu chemase pe Rosi pentru a nimici pe cei 4.000 de Sei- 
meni. De aceea fură ceruti uneltitorii complotului si uciși în chiar 
cămările domnești (2). In alt loc din aceeaș cronică săsească, Mateiu 
e învinuit că ar fi pus la bir pe 1000 din acești ostaşi străini(3). 

Scena după întoarcerea din Argeș, în toamnă, no știe Kraus. El 
amintește însă că Mateiu, după ce-și răscumpără Domnia cu bani, 
stricând socoteala lui Constantin, — dădu din Seimenii săi 500 lui 
Räk6czy si un număr oarecare lui Gheorghe Șlelan: aceştia din 
urmă s'ar fi luat la ceartă, si la luptă sângeroasă chiar, cu cei 300 
de Nemti din straja noului Domn al Moldovei, care ar fi fugit insuș, 
cu boierii si locuitorii, crezând că «dau Tătarii», când Sârbii atacară 
odăile lefeciilor apuseni. Cei 600 de Seimeni fură atunci desarmaţi si 
scoși repede din lași, ba chiar din ţară. Unii se intoarseră acasă, 
altii trecură la Poloni. 


Pavel de Alep asigură că solul muscălesc, care fusese foarte rău 
primit, bătrânul Domn strigând că nu vrea «să-l vadă în ochi», 
ar fi pregătit în Aprilie 1654 a treia răscoală a ostașilor. Nu pare 
o ştire serioasă. La această nouă mişcare sar fi ajuns de sigur, dar 


(1) Ludeseu, . c. 
(2) I, p. 218. 
(3) Pp. 223—4, 

nu prin acești emisari ruși, ci prin agenţii lui Constantin, dacă 
moartea nu prindeă pe Mateiu la 9 ale lunii. 

Diicul lipsiă; boala fiului mai mic îl chemase la Buicesti. Dobrenii 
erau însă aproape, si Constantin putii să alerge. De altfel el n'aveă 
concurent, dacă oastea eră cu el si Spătarul, pe care nu mai voiau 
să-l aseulte slujitorii, lipsiă. Cine l-a făcut Domn, printr'o alegere 
pe care nimeni nu se puteă gândi s'o conteste, ne spun toate iz- 
voarele. După cronica terii, «toată Curtea și toţi slujitorii» (1), după 
Miron Costin, «Siimenii si dărăbanii, cari la acea simetie se suise 
den izbânda cu Mateiu Vodă, cât nice pre Domnie, nice pre boieri 
întru nimică nu-i băgă în seamă» (2). In povestirea lui Pavel de Alep, 
oastea-l înconjură, și el chezäsueste boierilor si orășenilor că Sei- 
menii si Däräbantii, stăpânii tuturora, nu vor jăfui oraşul. Toată 
lumea puteă să strige «La mulţi ani» (3). 

Constantin izbutise, — spre nenorocirea lui si a ostașilor lui, a 
căror stăpânire fără margini eră să se mântuie prin măcelărirea lor 
de către străinii chemaţi în ajutor de un Domn desnädäjduit. Cât 
despre Diicul, el pribegise, tăiat la nas în Ardeal, si supt Mihnea 
Vodă eră să piară tot pentru bănueala că n'a părăsit încă gându- 
rile lui de Domnie (4). 

(1) Cr. şi Studii și doc. IV, p. 268. 


(2) P. 348. 
(3) P, 111. După Kraus, I, p. 228, Constantin ar fi fost recunoscut de Mitropolit și 


«popor» încă înainte de moartea lui Mateiu, care-i dă insus averile. 
(4) V. Studii si doc., IV, prefața. 

